***Az ajánlattételi felhívás 8. számú melléklete***

**VÁLLAKOZÁSI SZERZŐDÉS**

tervezet

amely létrejött egyrészről

**Budapest Főváros VIII. kerület Józsefvárosi Önkormányzat**

székhely: 1082 Budapest, Baross u. 63–67.

képviseli: Pikó András polgármester

adószám: 15735715-2-42

törzskönyvi azonosító szám: 735715

bankszámlaszám: 11784009-15508009

statisztikai szám: 15735715-8411-321-01

mint Megrendelő (a továbbiakban: **Megrendelő**),

másrészről

**……………………………**

**jogi személy neve:**

székhely:

cégjegyzékszám:

képviseli:

adószám:

bankszámlaszám: ……………………………..

statisztikai számjel: …………………………….

mint vállalkozó (a továbbiakban: „**Vállalkozó**”),

Megrendelő és Vállalkozó – a továbbiakban együttesen: Felek – között az alábbi feltételek mellett:

1. **Előzmények**
   1. A Megrendelő, mint ajánlatkérő „Budapest, Józsefváros – intézmények esélyegyenlőségi vizsgálata” tárgyban közbeszerzési értékhatárt el nem érő beszerzési eljárást folytatott le (a továbbiakban: „**Beszerzési Eljárás**”), melyben a Vállalkozó adta a legalacsonyabb ajánlatot és a legrövidebb időn belüli teljesítést vállalta, így a Beszerzési Eljárás nyertes ajánlattevője lett. A Beszerzési Eljárás eredményét a Megrendelő Budapest Főváros VIII. kerület Józsefvárosi Önkormányzat Képviselő-testülete Költségvetési és Pénzügyi Bizottsága .... /2023. (.....) számú határozatában állapította meg, erre tekintettel a Felek a jelen Szerződést kötik meg.
2. **A Szerződés tárgya**

A Megrendelő a jelen Szerződés aláírásával megrendeli, a Vállalkozó pedig elvállalja **a Megrendelő tulajdonában lévő ingatlanoknak és telephelyeik (összesen 40 db, az 1. sz. melléklet szerint) a** fogyatékos személyek jogairól és esélyegyenlőségük biztosításáról szóló 1998. évi XXVI. törvény (a továbbiakban Fot.), az egyenlő bánásmódról és az esélyegyenlőség előmozdításáról szóló 2003. évi CXXV. törvény (a továbbiakban Ebktv.) valamint az országos településrendezési és építési követelményekről szóló 353/1997. (XII.20.) Korm. rendelet ( a továbbiakban OTÉK) vonatkozó szabályaiban foglaltak szerint történő megfelelőségi vizsgálatát, a vizsgálat eredményének írásbeli kiértékelését, javaslattétel megfogalmazását az ingatlanok akadálymentesítése/egyenlő esélyű hozzáférése tekintetében, árazott költségbecslés készítését szakági bontásban a szükséges változtatások vonatkozásában és ezen dokumentumoknak az Ajánlatkérő részére történő átadását. Vállalkozó köteles valamennyi az 1. sz melléklet szerinti listában feltüntetett ingatlant megtekinteni és ezt követően elkészíteni értékelését, javaslatait, költségbecslését.

**A szerződés tárgyáról részleteket az ehhez kapcsolódó tervezési program tartalmazza.**

A Vállalkozó a vállalkozási szerződésben meghatározott feladatokat, az Ajánlattételi felhívás 7. számú melléklet: Tervezési Program alapján a feladat ellátásához igazított időpontokban és helyszíneken, saját munkaeszközeivel végzi. A Vállalkozó – a jelen szerződésben meghatározott feladatokon kívül rendelkezésre állási kötelezettséggel nem tartozik a Megrendelővel szemben.

1. **A Felek jogai és kötelezettségei** 
   1. A Vállalkozó kötelezettséget vállal arra, hogy jelen szerződésben meghatározott feladatait a hatályos jogszabályi rendelkezéseknek megfelelően, a tőle elvárható minőségben, megfelelő szakmai gondossággal, a legjobb tudása szerint teljesíti a Megrendelő érdekeinek figyelembevételével.
   2. A Vállalkozó kijelenti, hogy rendelkezik a szerződésben meghatározott feladatok ellátásához szükséges szakmai képesítéssel, tapasztalattal és eszközökkel.
   3. A Vállalkozó tudomásul veszi, hogy a jelen szerződés szerinti feladat ellátása során tudomására jutott adatok, tények, információk tekintetében titoktartási kötelezettség terheli, mely alól a jelen szerződés megszűnését követően sem mentesül. A Vállalkozó a szerződés teljesítése során tudomására jutott adatokat, információkat kizárólag a Megrendelő jóváhagyásával hozhatja harmadik személy vagy hatóság tudomására.
   4. A Vállalkozó tudomásul veszi, hogy a szerződés teljesítése során a Megrendelővel kapcsolatban tudomására jutott adatok, információk, megoldások, eljárási módszerek a szerződés időtartama alatt, illetve azt követően is a vonatkozó jogszabály alapján üzleti titkot képeznek, és azok kizárólag a Megrendelő részére hasznosíthatók, így a Vállalkozó köteles gondoskodni arról, hogy azok a Megrendelő előzetes, írásbeli engedélye nélkül nem kerülnek nyilvánosságra, illetve harmadik személy részére nem válnak hozzáférhetővé. Ezen túlmenően sem közölhet illetéktelen személlyel olyan adatot, amely a feladata ellátásával összefüggésben jutott a tudomására, és amelynek közlése a Megrendelőre vagy más személyre hátrányos következménnyel járna.
   5. A Felek a szerződés teljesítése érdekében kötelesek egymással együttműködni, a feladatellátás során felmerült problémákat, hiányosságokat egymás felé haladéktalanul írásban jelezni.
   6. A Vállalkozó köteles a Megrendelőt haladéktalanul írásban tájékoztatni minden olyan körülményről, amely a szerződésben foglaltak teljesítését akadályozza, vagy azt lehetetlenné teszi. Az értesítés elmulasztásából eredő kárért a Vállalkozó a felelős.
   7. A Vállalkozó köteles a jelen szerződésben meghatározott feladatait a Megrendelő utasításainak megfelelően ellátni. Amennyiben Vállalkozó az elvállalt feladatok elvégzésének nem vagy nem teljes mértékben tesz eleget, a Megrendelő utasításaiban foglaltaktól szándékosan vagy gondatlanul eltér, és ezáltal nem megfelelő minőségben végzi el a munkát, vagy Megrendelő részéről a feladat elvégzésével szemben bármilyen jogos kifogás merül fel, úgy köteles a feladatot hibátlanul újból, díjmentesen elvégezni a Megrendelő által adott határidőre.
   8. A Vállalkozó tudomásul veszi, hogy a jelen szerződés teljesítése során keletkező megoldással, eljárási módszerrel és egyéb alkotással kapcsolatban szerzői jogi igényt nem támaszthat. Amennyiben a szerződés teljesítése során szerzői jogi védelemmel rendelkező szellemi alkotás keletkezik, annak kizárólagos és korlátlan (területi korlátozás nélküli, a mű teljes védelmi idejére szóló), minden ismert felhasználási módra vonatkozó felhasználási joga minden külön díjazás nélkül a Megrendelőt illeti meg. A Megrendelő a jelen szerződés alapján elkészített és átvett mű felett valamennyi – vagyoni típusú – szerzői jogot megszerzi, tehát a vállalkozói díj a teljes körű felhasználás díját is magában foglalja. A Megrendelőnek a jelen szerződés alapján joga van a mű egészének vagy valamely azonosítható részének anyagi formában és nem anyagi formában történő bármilyen felhasználására és minden felhasználás engedélyezésére. A Vállalkozó szavatolja, hogy a feladat teljesítése során harmadik személy védett jogait nem sérti. Amennyiben a Vállalkozó esetlegesen bármely harmadik személy védett jogait megsértené, a Vállalkozó mentesíteni köteles a Megrendelőt a kárigénnyel szemben, és vállalja a jogsértésből eredő felelősséget.
   9. A Vállalkozó tevékenységével nem veszélyeztetheti a Megrendelő jó hírnevét.
2. **A teljesítés helye és határideje:**
   1. A jelen Szerződés szerinti feladatok teljesítésének helye: Budapest Főváros VIII. kerület Józsefvárosi Önkormányzat, 1082 Budapest Baross u. 63-67.
   2. A jelen Szerződés annak mindkét fél általi aláírásának a napján lép hatályba, amennyiben a Felek eltérő időpontokban írták alá, az utolsó aláírás napjával lép hatályba. A Vállalkozó a szerződés tárgyát képező feladatokat a szerződés aláírását követő 180 naptári napon belül köteles teljesíteni.
3. **Vállalkozói díj:**
   1. A szerződés teljesítéséért a Megrendelő a Vállalkozónak vállalkozói díjat fizet.
   2. A Felek rögzítik, hogy a Vállalkozót a Szerződés szerinti munkák és szolgáltatások szerződésszerű teljesítése ellenében vállalkozói díj illeti meg, amelynek összege mindösszesen ……………………Ft + áfa, azaz ………………………………………. forint + áfa azaz bruttó …………………………… Ft egyösszegű átalánydíj (a továbbiakban: „Vállalkozói Díj”). A Felek rögzítik, hogy a Megrendelő előleget nem fizet. A Felek megállapodnak, hogy a Vállalkozói Díj magában foglalja a jelen Szerződés teljesítésének valamennyi ellenértékét, díját és költségét, így különösen valamennyi vállalkozói munka és egyéb szolgáltatás ellenértékét.
   3. A Felek megállapodnak abban, hogy a Vállalkozói Díj vonatkozásában a Vállalkozó, 1 (egy) darab részszámla és 1 (egy) darab végszámla benyújtására jogosult (összesen 2 (kettő) darab számla), melyet a Szerződés 2. sz. melléklete foglal össze és részletez.
   4. A Vállalkozó a Szerződés teljesítésével kapcsolatban egyoldalúan a Vállalkozói Díjon túlmenően további fizetési igényt (különösen: ellenérték, díj, költség) a Megrendelővel szemben nem támaszthat, egyebekben a Szerződés teljesítése során minden, a teljesítéssel összefüggésben felmerülő költséget, kiadást és adót a Vállalkozó köteles viselni, kivéve a hatósági eljárás díját. A Vállalkozó kijelenti, hogy a Vállalkozói Díjat előzetesen megfelelően mérlegelte, és azt ennek megfelelően kifejezetten elfogadja.
   5. A Megrendelő tájékoztatja a Vállalkozót, hogy a szerződés finanszírozása saját forrásból történik, utófinanszírozással.
   6. A Megrendelő nyilatkozik arról, hogy a Vállalkozói Díj fedezete Budapest Főváros VIII. kerület Józsefvárosi Önkormányzat Képviselő-testületének a 2023. évi költségvetésről szóló 40/2022. (XII. 15.) önkormányzati rendelete szerint a 20301 Városépítészeti Iroda cím kiadási előirányzatán, az 5-20301-197/1 részletező kódon rendelkezésre áll.
   7. A vállalkozói díj teljesítésének feltétele a Budapest Főváros VIII. kerület Józsefvárosi Polgármesteri Hivatal Városépítészeti Iroda által kiállított teljesítési igazolás, mely igazolás kiállításának feltétele a 2. pontban meghatározott feladat szerződés szerinti elkészítése és határidőben történő benyújtása Megrendelő részére. A Vállalkozó általi szerződésszerű teljesítés igazolására a kerületi főépítész jogosult. A dokumentumokat kettő nyomtatott és egy digitális (pdf formátumban) példányban kell benyújtani.
   8. A vállalkozói díj kiegyenlítésének módja: a teljesítési igazolás kiadását követően a jogszerűen kiállított számla ellenében, átutalással, a számla kézhezvételétől számított 30 napon belül a Vállalkozó jelen szerződésben rögzített bankszámlájára.
4. **Szerződésszegés és jogkövetkezményei**

**Jelen szerződés felmondására és megszüntetésére a Polgári Törvénykönyvről szóló 2013. évi V. törvény ( továbbiakban Ptk.) rendelkezései irányadóak.**

**Megrendelő a Vállalkozóhoz intézett írásbeli nyilatkozattal azonnali hatállyal felmondhatja jelen szerződést, ha a Vállalkozó**

- megszegi a jelen szerződés 3.3. és 3.4. pontjában foglalt titoktartási rendelkezéseket,

- a munka elvégzésével 15 napot meghaladó késedelembe esik,

- fizetésképtelenné válik, ellene csődeljárás vagy felszámolási eljárást kezdeményeznek, végelszámolását határozza el, felfüggeszti tevékenységét, kifizetéseit beszünteti,

- tevékenysége következtében Megrendelő érdekeit vagy jó hírnevét sértő esemény következik be,

**- tevékenységét érintő szabálysértés vagy bűncselekmény elkövetése miatt jogerősen elmarasztaló határozatot hoznak**

* 1. A Felek megállapodnak, hogy a jelen szerződéstől történő elállás, felmondás a Polgári Törvénykönyvről szóló 2013. évi V. törvény (a továbbiakban: Ptk.) 6:249. §-ában foglaltakkal összhangban történik. A Felek jelen felmondási rendelkezése nem érinti a rendkívüli felmondás törvényben szabályozott eseteit.
  2. A Megrendelő felmondása esetén a Vállalkozó az addig felmerült költségeire, vagy amennyiben az nem határozható meg, akkor az általa elvégzett munkával arányos vállalkozói díjra tarthat igényt.
  3. A Megrendelő jogosult a Vállalkozó súlyos szerződésszegése esetén, egyoldalú jognyilatkozattal azonnali hatállyal megszüntetni a szerződést.
  4. A Vállalkozó a szerződésben rögzített kötelezettségei olyan okból történő megszegéséért, amelyért felelős, kötbért köteles fizetni, az alábbiak szerint:
     1. Késedelmi kötbér: amennyiben a Vállalkozó a Szerződésben, vagy a Szerződés alapján írásban meghatározott határidő tekintetében késedelembe esik, vele szemben a Megrendelő késedelmi kötbérigényt, illetve kötbért meghaladó kárigényt érvényesíthet. A késedelmi kötbér a határidő eredménytelen eltelte utáni első naptól jár, mértéke a teljes nettó vállalkozói díj 1 (egy) százaléka naponta, de legfeljebb a teljes nettó vállalkozói díj 15 (tizenöt) százaléka. A késedelmi kötbér akkor válik esedékessé, amikor a késedelem megszűnik vagy a fizetendő késedelmi kötbér eléri a maximumát. A Vállalkozó tudomásul veszi, hogy amennyiben a késedelem eléri a 15 (tizenöt) napot vagy a késedelmi kötbér eléri a kötbérmaximumot, a Megrendelő azonnali hatállyal felmondhatja a Szerződést és jogosult a Vállalkozóval szemben meghiúsulási kötbért érvényesíteni.
     2. Meghiúsulási kötbér: abban az esetben, ha a Vállalkozó felelősségi körébe tartozó okból a Szerződés teljesítése elmarad, különösen, ha a Megrendelő a Szerződéstől a Vállalkozó szerződésszegése miatt eláll, illetőleg azt emiatt felmondja, a Szerződés meghiúsultnak tekintendő, és a Megrendelő meghiúsulási kötbért, illetve a kötbért meghaladó kárát érvényesítheti. A meghiúsulási kötbér mértéke a teljes nettó Vállalkozói díj 20 (húsz) százaléka. A meghiúsulási kötbér a Szerződés meghiúsulásával egyidejűleg esedékes.
  5. Meghiúsulási kötbér esetén a Megrendelő késedelmi kötbért nem érvényesíthet, ez azonban nem érinti azt az esetet, amikor a Vállalkozó a teljesítés késedelmére tekintettel póthatáridőt vállalt. Amennyiben a késedelmi kötbér már korábban esedékessé vált, az azt követő meghiúsulás esetén külön meghiúsulási kötbér érvényesítése nem kizárt.
  6. Szerződő felek nem követnek el szerződésszegést, ha a kötelezettségeik teljesítését a szerződés hatálybalépését követően vis maior akadályozza meg.

1. **Adatvédelmi rendelkezések**

* 1. A Felek rögzítik, hogy kölcsönösen betartják a hatályos magyar és európai uniós adatvédelmi szabályokat, ideértve különösen, de nem kizárólagosan az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.), valamint az Európai Parlament és a Tanács (EU) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló 2016/679. számú rendelete (a továbbiakban: GDPR) rendelkezéseit.
  2. A Felek egybehangzóan rögzítik, hogy a GDPR 5. cikk (1) bekezdés b) pontja alapján kifejezetten jogszerűnek tekintik a jelen szerződés alapján a másik fél rendelkezésére bocsátott személyes adatoknak a másik szerződő fél általi kezelését, amely célból és mértékben ez az adatkezelés a jelen szerződés teljesítéséhez a másik félnek szükséges. A Felek kijelentik, hogy a jelen szerződésben megadott adatok a valóságnak megfelelnek, illetve harmadik személy személyhez fűződő vagy egyéb jogait, illetve jogszabály által védett érdekeit nem sértik
  3. A Vállalkozó tudomásul veszi, hogy a Megrendelő az Infotv. 26.§ (2)-(3) bekezdései alapján, az abban foglalt tartalommal köteles adatot szolgáltatni jelen szerződés vonatkozásában.

1. **Kapcsolattartás**
   1. A Vállalkozó a szerződés teljesítésének időtartama alatt, a Megrendelővel előre egyeztetett időpontokban/idő­intervallumban a Megrendelő rendelkezésére áll, akár személyesen, akár rövid úton, akár elektronikus úton történő kapcsolattartás során.
   2. A Megrendelő részéről kijelölt kapcsolattartó:

Név: Hajdú András Máté

Telefon: +36 1/459-2149

E-mail: hajdu.andras@jozsefvaros.hu

A Vállalkozó részéről kijelölt kapcsolattartó:

Név: ………………

Telefon: ………………

E-mail: ………………..

* 1. A Felek kötelesek a kapcsolattartás adataiban bekövetkező változásokat a másik féllel haladéktalanul - lehetőség szerint előzetesen-, írásban közölni.

1. **Egyéb rendelkezések**
   1. A jelen szerződés csak írásban módosítható, bontható fel, vagy szüntethető meg.
   2. A jelen vállalkozási szerződésben nem szabályozott kérdésekben a Ptk., valamint a szerzői jogról szóló 1999. évi LXXVI. törvény és más vonatkozó jogszabályok az irányadók.
   3. A Felek a jelen vállalkozási szerződésből eredő vitás kérdéseket elsősorban békés módon, közös egyeztetéssel kísérlik meg rendezni. Annak eredménytelensége esetén a Megrendelő székhelye szerint hatáskörrel rendelkező bíróság illetékességét kötik ki.

A jelen, 5 (öt) db, egymással mindenben megegyező, eredeti példányban készült 7 (hét) oldalas Szerződést a Felek annak elolvasása, közös értelmezése, tartalmának megértése után, mint akaratukkal mindenben megegyezőt, jóváhagyólag aláírták. A jelen Szerződésből a Megrendelőt 4 (négy) példány, a Vállalkozót 1 (egy) példány illeti meg.

**Mellékletek:**

1. sz. melléklet: Az érintett intézmények listája (helyrajzi szám, cím, kapcsolattartók)
2. sz. melléklet: Ütemterv, Vállalkozói díj fizetésének részletei
3. sz. melléklet: Vállalkozó ajánlata

Budapest, 2023. ………………..

|  |  |  |
| --- | --- | --- |
| …………………………………..  **Budapest Főváros VIII. kerület Józsefvárosi Önkormányzat**  **Képv: Pikó András polgármester**  Megrendelő |  | ………………………………………….  Vállalkozó |
| Jogi szempontból ellenőrizte:  .............................................................  *dr. Sajtos Csilla*  *nevében és megbízásából*    dr. Lehoczky Balázs  aljegyző | Pénzügyileg ellenjegyzem: .....................................................  Hőrich Szilvia  gazdasági vezető | |